open-index/open-wikipedia-markdown huggingface dataset:
האל בליין

**האל בליין** (באנגלית: **Hal Blaine**, נולד בשם **הארולד סימון בלסקי**; 5 בפברואר 1929 – 11 במרץ 2019) היה מתופף יהודי אמריקאי, ועל פי הטענה נטל חלק ביותר מ-35,000 הקלטות ו-6,000 סינגלים. הוא ניגן ב-40 להיטים שהגיעו למקום הראשון במצעדים, בשירים של אמנים פופולריים כלהקת הבירדס, פרנק סינטרה ואחרים. כן השתתף בהקלטת פסקולים לסרטים ולתוכניות טלוויזיה. הוא ניגן ג'אז וביג בנד, והתמחה ברוק אנד רול.

## חייו והקריירה שלו
בליין נולד במסצ'וסטס להורים יהודים (מאיר ורוז בלסקי), החל לנגן בתופים כילד, ועבר עם משפחתו לקליפורניה בשנת 1943. ב-1944 היה אחד הניצולים מן השריפה באוהל הקרקס בהרטפורד, אסון שגבה את חייהם של 167 בני אדם.

בראשית דרכו המקצועית ניגן במועדונים בשיקגו והיה חלק מתזמורתו של קאונט בייסי. בשנות החמישים הרבה לנגן באולפן, ובשונה מנגני ג'אז רבים נהנה לנגן גם רוק אנד רול. באותה תקופה הפך לחלק מלהקת נגני האולפן של פיל ספקטור - The Wrecking Crew.

משנות השמונים ירד נפח עבודתו, כשמחשבים תפסו את מקומם של נגני אולפן ומפיקים נטו להעדיף מוזיקאים צעירים. בליין המשיך לעבוד בהקלטת מוזיקה לפרסומות, ולאחר שנקלע למצוקה כלכלית בעקבות גירושיו אף עבד כמאבטח.

בליין נפטר בקליפורניה ב-11 במרץ 2019. הודעות השתתפות בצער המשפחה פורסמו, בין היתר, על ידי רינגו סטאר, בריאן וילסון ורוני ספקטור.

## מורשת והכרה
בליין נחשב לנגן פורה, ולפי הערכתו שלו ניגן ביותר מ-35,000 הקלטות. בין היתר ניגן בשירים הבאים:
* "Be My Baby" של The Ronettes
* "Good Vibrations" ו-"I Get Around" של The Beach Boys
* "גברת רובינסון" ו"גשר על מים סוערים" של סיימון וגרפונקל
* "My Love" של פטולה קלארק
* "These Boots Are Made For Walking" של ננסי סינטרה
* "Monday Monday" של האמהות והאבות
* "" ו-"Top of the World" של הקרפנטרז
* "שירה של אנני" של ג'ון דנוור
* "מר טמבורין" של הבירדס
* "MacArthur Park" של ריצ'רד האריס

בשנים 1966 - 1971 ניגן בליין בשישה אלבומים רצופים שזכו בפרס אלבום השנה בטקס פרסי הגראמי.

בקולנוע גולמה דמותו של בליין על ידי ג'וני סניד בסרט "Love & Mercy", הביוגרפיה של בריאן וילסון מהביץ' בויז (2014).

בשנת 2000 נרשם בהיכל התהילה של הרוק אנד רול ובשנת 2018 קיבל פרס גראמי למפעל חיים.

## קישורים חיצוניים
* 

## הערות שוליים

קטגוריה:חברי היכל התהילה של הרוק אנד רול
קטגוריה:מוזיקאים יהודים אמריקאים
קטגוריה:מתופפים אמריקאים
קטגוריה:מתופפים יהודים
קטגוריה:אמריקאים שנולדו ב-1929
קטגוריה:אמריקאים שנפטרו ב-2019
פלאופרופיתקוס

**פלאופרופיתקוס** (שם מדעי: *Palaeopropithecus*; משמעות השם: "סיפאקה קדומה") הוא סוג של למור נכחד אשר חי במדגסקר ונכחד בעת האחרונה סביב שנת 1,620 לספירה. למור זה היה גדול בהרבה מכל למור חי והיה קרובו של הלמור הענק מאותו אזור. בסוג זה היו 3 מינים.

למור נכחד זה היה בעל זרועות ארוכות, רגליים קצרות, חוטם מוארך כמו של למור קטה ועיניים חוטם ואוזניים שמוקמו בקצה הגולגולת, מה שבעבר גרם לחוקרים לחשוב שהלמור היה יצור מיימי. בהמשך הניחו שחי בין ענפי העצים כמו עצלן מודרני ומכאן שמו העממי: ***למור עצלן***.

הלמור הנכחד היה גדול בהרבה מכל למור חי והגיע למשקל 40-60 ק"ג. במראהו הוא הזכיר את הסיפקות והיה על פי מבנה שיניו ולסתותיו אוכל עלים שהיה בעל לסתות קשיחות מספיק למחוץ אגוזים וקליפות קשות. אולי הוא גיוון במזונות נוספים כמו הלמורים החיים. עם זרועותיו הרחבות הוא יכל לנוע בין הענפים כמו עצלן מבלי לרדת לקרקע.

למור זה נכחד בין שנת 1,300-1,600 מסיבות לא ברורות בדומה לקרוביו הענקיים. הוא כנראה נכחד כשהאדם הגיע לאי וצד את בשרו. הלמור המגושם היה חסר ישע על הקרקע והיה טרף קל וגם היה מתרבה באיטיות. עצמות של כמה למורים נראים שנפצעו מחפץ קשה, אולי נשק אנושי. בנוסף האדם אולי התחרה איתו על מזון, אתרי מחיה או שתייה והשמדה של שטחי מחייתו גררה את הלמור להכחדה.

עם זאת לקח זמן מה בין הגעת האדם לאי מדגסקר עד להכחדה המוחלטת של הלמור שחלה בעת האחרונה.

## קישורים חיצוניים

קטגוריה:בעלי חיים שתוארו ב-1899
קטגוריה:טקסונים שתוארו בידי גיום גרנדידייה
קטגוריה:למורי עצלן
קטגוריה:מגה-פאונה נכחדת של אפריקה
קטגוריה:מאובני טקסונים שתוארו ב-1899
פוסה ענקית

**פוסה ענקית** (שם מדעי: *Cryptoprocta spelea*) הוא מין טורף נכחד מהמשפחה טורפי מדגסקר אשר חי באי מדגסקר שבאוקיינוס ההודי ונכחד בעת החדשה. קרובו היחיד לסוג פוסה הוא המין פוסה (*Cryptoprocta ferox*) החי במדגסקר והוא הטורף הגדול ביותר בה. נמצאו תת-מאובנים שלו במערב, צפון ובדרום--מרכז מדגסקר. המין תואר בשנת 1902 בידי החוקר הצרפתי גוליאם גרנדידייר. משמעות שם המין: "spelea" הוא "מערה", עקב התגלות המאובנים במערת אנקזואדו (Ankazoabo Cave), בדרום מדגסקר.
## מאפיינים
הפוסה הענקית היה טורף גדול שהזכיר במראהו נמייה ענקית חומה אך הוא השתייך למשפחה שונה. הוא היה דומה מאוד למין הקיים אך היה גדול יותר והגיע על פי הערכות לאורך 2 מטר, בהתחשב באורך עצם הירך הארוכה שלו ולמשקל 17-20 ק"ג, גדול מכל מין של טורף מדגסקר. הפוסה היה בעל שיניים מחודדות בעלות ניבים גדולים ובעל שרירים גדולים מאוד. ככל הנראה הוא היה מטפס עצים מוצלח.

טורף זה חי בפאונה נכחדת שכללה עופות ענק, למורים בגודל גורילות, טנרקיים והיפופוטמים גמדיים שכנראה שימשו בחלקם מזון לטורף הגדול. עם זאת הוא נכחד כתוצאה מהגעת האדם והפגיעה בבתי גידולו סביב שנת 500 לספירה. לא נתגלו עדויות לכך שחי לצד קרובו בזמן כלשהו.

## קישורים חיצוניים

## הערות שוליים

קטגוריה:בעלי חיים שתוארו ב-1902
קטגוריה:טקסונים שתוארו בידי גיום גרנדידייה
קטגוריה:טורפי מדגסקר
קטגוריה:בעלי חיים שנכחדו ממדגסקר
קטגוריה:אפריקה: יונקים שנכחדו
אלעזר הכהן הגדול

**אלעזר** היה כהן גדול יהודי (260 - 245 לפנה"ס) בימי בית שני. הוא היה בנו של חוניו הראשון ואחיו של שמעון הראשון.

אלעזר היה הכהן הגדול המעורב בתקשורת עם תלמי השני שנדונה באיגרת אריסטיאס. על פי האיגרת, שלח אלעזר שבעים ושניים זקנים יהודים, שישה מכל שבט משבטי ישראל, אל האי פארוס על מנת לספק לספריית אלכסנדריה תרגום יווני לתורה, המכונה גם תרגום השבעים.

יורש מקומו היה דודו מנשה.

## ראו גם
* כהן גדול (כולל רשימת הכהנים הגדולים לישראל)

## הערות שוליים

קטגוריה:כהנים בתקופת בית שני
קטגוריה:דפים עם תרגומים שלא נסקרו
קטגוריה:יהודי המאה השלישית לפנה"ס
פוסה (טורף מדגסקר)

**פוסה** (שם מדעי: *Cryptoprocta*) הוא סוג של טורף מהמשפחה טורפי מדגסקר בו 2 מינים אך אחד מהם נכחד. 2 המינים היו אנדמיים לאי מדגסקר המבודד שמזרח לאפריקה. במראם הם מזכירים נמיות גדולות וחומות אך אינם קרובים אליהם אלא ייחודיים לטורפים של מדגסקר.

אלה היו טורפי-העל שעל האי והם ניזונים ממיני למורים, עופות וזוחלים שהם לוכדים בציד על הקרקע ואף בין העצים בזינוקים מפתיעים. הם מגיעים לאורך של 150 ס"מ ולמשקל של 5–8 ק"ג. המין הנכחד היה גדול עוד יותר והגיע לאורך 2 מטרים ולמשקל 17 ק"ג.

### מינים
* פוסה ענקית (*Cryptoprocta spelea*) - נכחד
* פוסה (*Cryptoprocta ferox*)

## קישורים חיצוניים

קטגוריה:בעלי חיים שתוארו ב-1833
קטגוריה:טקסונים שתוארו בידי אדוארד טרנר בנט
קטגוריה:טורפי מדגסקר
מנשה הכהן הגדול

**מנשה** היה כוהן גדול יהודי (245 - 240 לפנה"ס) בימי בית שני. הוא היה בנו של ידוע הכהן ואחיו של חוניו הראשון.

שימש ככהן גדול לאחר אחיינו אלעזר. יורשו בתפקיד היה בנו של אחיינו שמעון, חוניו השני.

## ראו גם
* כהן גדול

## הערות שוליים

קטגוריה:כהנים גדולים
קטגוריה:דפים עם תרגומים שלא נסקרו
קטגוריה:יהודי המאה השלישית לפנה"ס
Remixed & Revisited

***Remixed & Revisited*** הוא אלבום הרמיקס השני של הזמרת-יוצרת האמריקאית מדונה (הוא נחשב גם לאלבום אוסף ומיני-אלבום). האלבום יצא לאור ב-24 בנובמבר 2003, על ידי חברות התקליטים האחים וורנר ומאבריק רקורדס.

אלבום הרמיקס הגיע אל המקום ה-115 במצעד הבילבורד 200.

## רקע
האלבום מכיל חמישה רמיקסים מתוך אלבומה *[[American Life]]*, ההופעה החיה שלה ושל הזמרות בריטני ספירס, כריסטינה אגילרה ומיסי אליוט מתוך טקס פרסי הווידאו קליפים של MTV לשנת 2003 (ההופעה אשר הסתיימה בנשיקה הידועה של ספירס ואגילרה עם מדונה), ושיר חדש שלמעשה הוקלט בעבר, אך לעולם לא ראה אור; "Your Honesty".

הרמיקס האחרון באלבום הוא למעשה מיזוג בין שני שירים; השיר "Hollywood" מתוך *[[American Life]]*, והשיר "Into the Groove" מתוך המהדורה המחודשת של אלבומה השני *[[Like a Virgin]]*, שיצא לאור בשנת 1984.

## ביקורת
האלבום קיבל ביקורות מעורבות מהמבקרים וזכה להצלחה פחותה מזו של אלבום הרמיקסים הקודם של מדונה, *[[You Can Dance]]*. עם יציאתו הגיע האלבום למקום ה-115 בלבד בארצות הברית, ולרוב מצעדי העולם כלל לא הצליח להיכנס.

האלבום היה האלבום האחרון שהזמרת הוציאה תחת חברת התקליטים מבריק רקורדס.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף מ-2003
קטגוריה:אלבומי רמיקס מ-2003
קטגוריה:מיני-אלבומים מ-2003
קטגוריה:אלבומי אוסף של מדונה
קטגוריה:אלבומי רמיקס של מדונה
קטגוריה:מיני-אלבומים של מדונה
קטגוריה:אלבומי רמיקס באנגלית
קטגוריה:אלבומים שהופקו על ידי מדונה
קטגוריה:אלבומים שהופקו על ידי מירווה אחמדזאי
קטגוריה:אלבומי חברת וורנר רקורדס
קטגוריה:אלבומי חברת מאבריק רקורדס
סו הולדרנס

**סוזן ג'ואן פרינגל הולדרנס** (באנגלית: **Susan Joan Pringle Holderness**; נולדה ב-28 במאי 1949) היא שחקנית אנגלייה. היא שיחקה בתפקיד מרלין בויסי בסיטקום הבריטי "על שוטים ואנשים" בין השנים 1985 ל-2003, ובסדרת הספין אוף "הדשא ירוק יותר" מ-2005 עד 2009.

## ביוגרפיה
הולדרנס נולדה בהמפסטד שבלונדון. אחרי שסיימה את בחינות A-levels, למדה ב-Central School of Speech and Drama.

קריירת המשחק שלה החלה כשהופיעה עם להקת התיאטרון Manchester’s 69 Theatre Company במחזות "חלום ליל קיץ", "פר גינט", ובתפקיד דזדמונה במחזה "Catch My Soul" (גרסת מוזיקת רוק של "אותלו"). הולדרנס מופיעה באופן קבוע בתיאטרון, רדיו, קולנוע וטלוויזיה. בתיאטראות וסט אנד שיחקה במחזות "הזוג המוזר", "Why Not Stay for Breakfast", ו-"The Male of the Species". עוד שיחקה בהצגת יחיד "Our Kid" שזכתה לשבחים.

הולדרנס הופיעה במחזה "מונולוגים מהווגינה", והייתה חברה בצוות שחקני המחזה "Seven Deadly Sins Four Deadly Sinners" שהוצג בסיבוב הופעות. היא שיחקה עם להקות תיאטרון רפרטוארי. הולדרנס מרבה להופיע במחזות של אלן אייקבורן. בשלוש מחזות ("באופן יחסי", "Time and Time Again", ו-"How the Other Half Loves") היא שיחקה בסיבוב הופעות לצדו של ג'ון צ'אליס, שגילם את בויסי בעלה של מרלין בקומדית המצבים "על שוטים ואנשים". סדרת הספין-אוף "הדשא ירוק יותר" רצה במשך ארבע עונות ושני סרטי ספיישל לחג המולד, בין השנים 2005 ל-2009.

ב-2010 שיחקה הולדרנס בתפקיד אנני בסיבוב הופעות בבריטניה של המחזה "נערות לוח השנה". באפריל עד אוגוסט 2011 הופיעה שוב בתפקיד אנני. בינואר עד מאי 2012 גילמה את סיליה וחזרה לגלם את אנני בסתיו 2012.

בטלוויזיה שיחקה הולדרנס בתפקיד מריאן בסדרה "המובחרים" (שתי עונות), בתפקיד ליז בסיטקום "It Takes a Worried Man" (שתי עונות), ג'ו בסדרה "The Brief", קלאופטרה הרביעית בדרמה ההיסטורית "The Cleopatras", לורה דולן אשתו של ביגמיסט בפרק בסדרה "Minder". עוד שיחקה בתפקידי אורח בפרקים בסדרות "Bless This House", "הגומלים החדשים", "Thriller", הסדרה "Sob Sisters", הסדרה "Growing Pains", "רופאים", ב-"Lime Street" עם רוברט וגנר, ובסדרה "Murder in Suburbia". בסרט "Canned Laughter" גילמה את לוריין, אהובתו של רואן אטקינסון. בתוכנית "End of Part One" הופיעה הולדרנס במספר רב של חיקויים. בסדרה "ג'ון היקר" מאת ג'ון סאליבן שיחקה בתפקיד מגי. עוד הופיעה הולדרנס בתפקיד ג'ואן פורסטר בסדרה "Heartbeat", ג'ואן טראוויס בסדרה "Heartbeat", ובדמות אמה של רייצ'ל בסדרה "רגליים קרות".

סרטי הקולנוע בהם הופיעה הולדרנס כוללים את "That'll Be the Day" משנת 1973, ואת "Could Happen to You" משנת 1975. בנוסף הופיעה הולדרנס בסרט דל התקציב "Meat Draw" ובסרט "Out of Sight" של רשת גרנדה.

ב-2014 שיחקה הולדרנס בדרמה הרפואית של ערוץ BBC One "חדר מיון" בתפקיד אליס סוויני. ב-2018 שיחקה בדמות גברת רוסי בסיטקום "עדיין פתוחים ברציפות" לצדו של דייוויד ג'ייסון שאיתו הופיעה בסדרה "על שוטים ואנשים".

### חיים אישיים
הולדרנס נשואה למארק פייפר. לבני הזוג יש שני ילדים.
## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטיות שנולדו ב-1949
קטגוריה:בריטים שנולדו ב-1949
ביקאבראן

**ביקאבראן** (בהונגרית: **Bükkábrány** ביידיש **אברעהאם**) הוא כפר במחוז בורשוד-אבאוי-זמפלן שבצפון מזרח הונגריה. הכפר נוסד ב-1949 כתוצאה מאיחוד שני הכפרים אלשואבראן (Alsóábrány) ופלשאבראן (Felsőábrány).

## היהודים בכפר

בשני הכפרים - אלשואבראן ופלשאבראן - חיו יהודים החל מתחילת המאה ה-19 ועד לשנות ה-50 של המאה העשרים.
הטבלה להלן מראה את השינויים במספר היהודים לאורך השנים בשטח הנוכחי של הכפר

## קישורים חיצוניים

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Miles Away

**Miles Away** (בעברית: **רחוק מאוד**) הוא סינגל שהוקלט על ידי הזמרת-יוצרת האמריקאית מדונה, מתוך אלבומה האחד עשר, Hard Candy. השיר יצא לאור ב-17 באוקטובר 2008, כסינגל השלישי והאחרון מתוך האלבום.

השיר הגיע למקום ה-39 במצעד הסינגלים הבריטי, והשני במצעד שירי הדאנס קלאב.

## רקע וכתיבה
השיר נכתב והופק על ידי מדונה, טימבלנד, ג'סטין טימברלייק ונייט הילס. השיר הוא שיר בסגנון האלקטרופופ, אשר אפיין כמה שירים נוספים מתוך האלבום, Hard Candy. עבור השיר יצא רמיקס רשמי אותו עשה ג'וני וישיוס.

בנוסף לכך, זכה השיר למעמד הפלטינה בברזיל, על סך מכירות של 100,000 עותקים.

## וידאו קליפ
הווידאו קליפ הנלווה שיצא עבור השיר הועלה לערוץ היוטיוב של מדונה ב-24 במאי 2018. הקליפ מכיל בתוכו חלקים מסיבובי הופעות שונים של מדונה, כדוגמת סיבוב ההופעות "Sticky & Sweet Tour", מתוכו נלקחו קטעים שונים מיעדים שונים בהם הופיעה.

מדונה העלתה הופעה שלה עם השיר ליוטיוב, שזכתה להצלחה כאשר צבר למעלה מ-1.9 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:בלדות משנות ה-2000
קטגוריה:בלדות אלקטרופופ
קטגוריה:סינגלים שהגיעו למקום הראשון בספרד
קטגוריה:סינגלים בהוצאת וורנר רקורדס
תנשמת פולנס

**תנשמת פולנס** (שם מדעי: *Tyto pollens*) היא מין של עוף דורס נכחד ממשפחת התנשמתיים אשר חי באיי אנדרוס שבבהאמה עד ההולוקן. ככל הנראה תנשמת זו נכחדה בעת הגעת האדם במאה ה-16 לאיים בתהליך הקולוניזציה שדחק את התנשמת משטחה ופגעו ביערות בהם חיה, עד להכחדתה.

תנשמת זו חיה ביערות ראשונים ברמות במרכז האיים. היא הגיעה לגובה 1 מטר והייתה גדולה בהרבה מדורסי הלילה החיים ונראה שהייתה חסרת יכולת תעופה. התנשמת קיננה על הקרקע וניזונה מציד של מכרסמים כמו מיני הוטיים גדולים שחיו באי.

בפולקלור של תושבי האיים ישנו עוף מפלצתי ענקי בשם צ'יקצ'ארני , אשר מבוסס על תנשמת נכחדת זו, אשר חי ביערות, פעיל בלילה בעל עיניים אדומות, 3 רגליים ארוכות ויכול לסובב את ראשו. מאפיינים אלה מזכירים את התנשמת שאולי הפחידה את התושבים.

## קישורים חיצוניים

קטגוריה:בעלי חיים שתוארו ב-1937
קטגוריה:טקסונים שתוארו בידי אלכסנדר וטמור
קטגוריה:עופות חסרי יכולת תעופה
קטגוריה:תנשמתיים
אורנימגלוניקס

**אורנימגלוניקס** (שם מדעי: *Ornimegalonyx*; משמעות השם: "העוף גדול הטפרים") הוא סוג של עוף דורס נכחד ממשפחת הינשופיים אשר חי בסוף תקופת הפליסטוקן באי קובה שבאיים הקריביים. ככל הנראה הוא היה הגדול שבדורסי הלילה מעולם. מאובניו התגלו בקובה ב-1954 ותחילה נחשב למין של עוף אימה אך בהמשך התברר שהוא היה סוג של ינשוף הקרוב לסוג לילית. התגלו 4 מינים בסוג זה ועוד מין בוטל.
## מאפיינים
האורנימגלוניקס היה ינשוף בגובה 1.1 מטרים ובמשקל 9 ק"ג, גדול בהרבה מגדול דורסי הלילה המודרניים, אוח מצוי שמגיע למשקל 4 ק"ג. עקב טפריו הגדולים הוא יכל להרוג טרף גדול גם ממנו, עד למשקל 17 ק"ג בממוצע מה שאולי הופך אותו לטורף-העל של האי. הוא הסתתר במחילות כמו כוס המחילות המודרני אך לא היה דומה לו. עוף זה היה שוכן קרקע בעל רגליים מוצקות וזנב קצר שיכל לרוץ במהירות אחרי טרף. ככל הנראה הוא היה חסר יכולת תעופה, אך ייתכן שבדומה לקאקאפו יכל לדאות מטה במדרונות או מענפים למשך כמה מטרים.

דורס זה השתמש בטפריו הגדולים כדי לפגוע בטרפו בעוצמה. הוא טרף מיני מכרסמים מקומיים כמו מיני הוטיים וחולדות קוצניות גדולים או עצלני קרקע גמדיים כמו מגלוקנוס, מיוקונוס (Miocnus) ואוכלי חרקים כמו הסולנודון. הוא זינק עליהם בהחבא ממארב או תקף פרטים צעירים או חולים.

## קישורים חיצוניים

קטגוריה:ינשופיים
קטגוריה:בעלי חיים שחיו בפלייסטוקן באמריקה הצפונית
קטגוריה:עופות חסרי יכולת תעופה
קטגוריה:עופות שחיו בפלייסטוקן
קטגוריה:מאובני טקסונים שתוארו ב-1954
ביקרניוש

**ביקרניוש** (בהונגרית: **Bükkaranyos**) הוא כפר במחוז בורשוד-אבאוי-זמפלן שבצפון מזרח הונגריה.

## יהודי ביקרניוש
בביקרניוש התגוררו יהודים בודדים ובמקום קיים עדיין בית קברות יהודי.
תושבים יהודיים מהכפר נרצחו בשואה ומונצחים בלוח זיכרון בהייצ'בה שבמישקולץ.

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
לטאת טרניפה גולייתית

**לטאת טרניפה גולייתית** (שם מדעי: *Gallotia goliath*) היא מין של לטאה נכחדת ממשפחת הלטאיים אשר חיה בין סוף הפליסטוקן להולוקן באי טנריפה מהאיים הקנריים. לטאה זו הייתה גדולה בהרבה מקרוביה החיים. המאובנים שלה התגלו במערות באי, שם נמצאו גם מיני חולדות ענקיות מהסוג קנריומיס (*Canariomys*). היא קיבלה את שמה ב-1942 בידי החוקר רוברט מרטנס.
## מאפיינים
אורכה של לטאה זו הגיע ל-120-125 ס"מ והיא הייתה הזוחל הגדול ביותר באיים. ממצאים של גולגולת באורך 13.5 ס"מ מרמזים שהיו אולי פרטים עוד יותר גדולים. היא משתייכת כיום לסוג *Gallotia*, בו מינים רבים האנדמיים לאיים הקנריים. לטאה זו חיה בקרבת החופים ושם ניזונה מחרקים ומזוחלים קטנים יותר ואולי גם מגורי חולדות. 

עקב רישומי של גואנצ'ים על הלטאה באזור המאה ה-15, נראה שהיא נכחדה לאחר שהגיעו לאי הכובשים הספרדים. לא ברור ממה היא נכחדה.

## קישורים חיצוניים

קטגוריה:בעלי חיים שתוארו ב-1942
קטגוריה:טקסונים שתוארו בידי רוברט מרטנס
קטגוריה:לטאיים
קטגוריה:בעלי חיים שחיו בפלייסטוקן באפריקה
קטגוריה:לפידוזאורים שחיו בפלייסטוקן
צב כוכב וולקניקה

**צב כוכב וולקניקה** (שם מדעי: ***Geochelone vulcanica***) הוא מין של צב נכחד מהסוג צב כוכבי שבמשפחה צבים יבשתיים אשר חי על האי גראן קנריה שבאיים הקנריים במהלך המיוקן עד הפליסטוקן, שם חי לצד קרובו צב כוכב בורצ'רדי (*Geochelone burchardi*) מהאי הקרוב טנריפה. שני המינים נחשבים לקרובים לצבים מצפון אפריקה, אשר הצליחו להגיע לאיים ושם הם התפצלו ל-2 מינים. מאובני ביצים מהאיים לנזרוטה ופוארטוונטורה אולי השתייכו למין זה אך הזיהוי עוד לא ברור.

מין זה היה קטן מקרובו והגיע לאורך 61 ס"מ, בעוד קרובו הגיע לאורך 94 ס"מ. התגלו ממנו מאובני עצמות וגם קנים עם ביצים ב-1993. הוא נחשב לקרוב לצב הכוכבי החי אך היה גדול יותר והיה דומה מעט לצב גלאפגוס או צב אלדברה, אם כי קטן בהרבה. 

## קישורים חיצוניים

קטגוריה:צבים יבשתיים
קטגוריה:בעלי חיים שחיו בנאוגן באפריקה
קטגוריה:בעלי חיים שחיו בפלייסטוקן באפריקה
קטגוריה:צבים שחיו בנאוגן
קטגוריה:צבים שחיו בפלייסטוקן
קטגוריה:מאובני טקסונים שתוארו ב-1993
צב כוכב בורצ'רדי

**צב כוכב בורצ'רדי** (שם מדעי: ***Geochelone burchardi***) הוא מין של צב נכחד מהסוג צב כוכבי שבמשפחה צבים יבשתיים. הוא חי באי טנריפה שבאיים הקנריים במהלך המיוקן עד הפליסטוקן, שם חי לצד קרובו צב כוכב וולקניקה (*Geochelone vulcanica*) מהאי הקרוב גראן קנריה. שני המינים נחשבים לקרובים לצבים מצפון אפריקה, אשר הצליחו להגיע לאיים ושם הם התפצלו ל-2 מינים. מאובני ביצים מהאיים לנזרוטה ופוארטוונטורה אולי השתייכו למין זה אך הזיהוי עוד לא ברור.

מאובני צב זה נמצאו ב-1926 בטנריפה וסווגו בידי החוקר הגרמני ארנסט אהל בסמוך לעיירה אדג'י (Adeje) במשטחים וולקנים. הממצאים כללו מספר עצמות וגם מאובני ביצים של הצב. 

במראהו צב היה אוכל צמחים איטי שהזכיר את המינים הגדולים החיים באי אלדברה ובאיי גלאפגוס, אך היה יותר קטן מהם. הוא הגיע לאורך 65-94 ס"מ והיה בעל שריון מעוגל עם חריצים בצורת כוכב, בדומה לקרוביו החיים. בשל המחסור בטורפים ובבעלי חיים מקומיים הצבים החלו לגדול לגודל רב, איתו יכלו לתפוס את הנישה הפנויה באי. 

## קישורים חיצוניים

קטגוריה:בעלי חיים שתוארו ב-1926
קטגוריה:טקסונים שתוארו בידי ארנסט אהל
קטגוריה:צבים יבשתיים
קטגוריה:מגה-פאונה של הנאוגן באפריקה
קטגוריה:מגה-פאונה של הפלייסטוקן באפריקה
קטגוריה:צבים שחיו בנאוגן
קטגוריה:צבים שחיו בפלייסטוקן
קטגוריה:מאובני טקסונים שתוארו ב-1926
ישעיה בקיש

הרב **ישעיה בקיש** (סביב ה'ש"ה, 1545 – שלהי שבט ה'שע"ט, 1619) היה מקובל, פרשן מקראי, ודיין בבית הדין הרבני בפאס במרוקו. כתביו עוסקים בתקנות, בפרשנות ובקבלה.

## קורות חייו
נולד בפאס שבמרוקו סביב שנת ה'ש"ה. רבותיו היו רבי יצחק אבזאמל ורבי יהודה עוזיאל. נתמנה לדיין בפאס ונמנה עם מתקני התקנות שתיקנו המגורשים. קיבל הרבה קמיעות וסגולות מאת הרב משה בן סאלם. חברו רבי שמואל אבן דנאן מרבה להביא מתורתו. מתלמידיו נמנים רבי יוסף הקטן ואביו רבי שמואל. תורתו הינה מגוונת ומתפרשת על פרשנות המקרא והמדרש, הן בדרך הפשט והן בדרך הסוד. רבי ישעיה עושה שימוש בשיטת הנוטריקון שעל ידה הוא מבאר פסוקים שונים. שרידים מתורתו מצויים בכתבי יד שונים שהעתיקו חכמי מרוקו.

רבי ישעיה נפטר בשלהי חודש שבט ה'שע"ט (1619) בפאס, ושם נקבר.

## יצירתו התורנית
*פסקי דינים ושאלות ותשובות (1610 .c)
*פירושים על התנ"ך (1992).
*סגולות

בספר שרשי השמות מאת הרב משה זכות (הרמ"ז) נכללו ציטוטים ארוכים מאת הרב בקיש.

## ביבליוגרפיה

* Natanel Avital (2016-7/5777), 'Hakhmey Castilla, 417 p, Maguen Avot, Jérusalem, pp. 20; 25; 32
* Abraham Enkaoua (1871), Kerem Hemer (ab. = KH), Livourne, 216 p., (hébreu); http://www.hebrewbooks.org/1019
[archive]. (Nouvelle édition : Kerem Hemer, les Takanot de Fes et de Castille(hébreu), Bibliothèque Sépharade, Institut Bné
Issakhar, Jérusalem, 2013)
* Sasoon D. S. & David Ohel, Descriptive catalogue of the Hebrew and Samaritan manuscripts in the Sassoon Library
Oxford, 1932, 2 vol

* Fragments (ר׳ ישעיה בקיש זצ״ל), Edition, introduction and note par, (1992) הלל בקיש, הוצאת בקיש, קריית אתא, מכון רבי ישעיה בקיש, 132 p.
*הַלְלוּ עַבְדֵי ה' חלק ב' - מחקר על העבודה של הדיין ר׳ ישעיה בקיש זצ״ל, (2020) הלל בקיש, הוצאת בקיש, קריית אתא, מכון רבי ישעיה בקיש זצ"ל, (602 ע' Traces manuscrites de l'oeuvre de Rabbi Y.. Bakish)
*הַלְלוּ עַבְדֵי ה' חלק ג' - מחקר על העבודה של הדיין ר׳ ישעיה בקיש זצ״ל, (2021a) הלל בקיש, הוצאת בקיש, קריית אתא, מכון רבי ישעיה בקיש זצ"ל, (אַפּרִיל, 476 ע' Traces imprimées de l'oeuvre de Rabbi Y.. Bakish)
*הַלְלוּ עַבְדֵי ה' חלק ד' - מחקר על העבודה של הדיין ר׳ ישעיה בקיש זצ״ל, (2021b) הלל בקיש, הוצאת בקיש, קריית אתא, מכון רבי ישעיה בקיש זצ"ל, (יוני, 352 ע' Traces digitales de l'oeuvre de Rabbi Y.. Bakish)

## קישורים חיצוניים
* 

## הערות שוליים

קטגוריה:פאס: רבנים
קטגוריה:יהודים שמוצאם ממגורשי ספרד
קטגוריה:ראשוני האחרונים
קטגוריה:מקובלים
קטגוריה:מחברי ספרי שו"ת: ראשוני האחרונים
קטגוריה:יהודים ספרדים
קטגוריה:מחברי ספרי שו"ת
קטגוריה:רבנים מרוקאים

קטגוריה:ילידי 1545
קטגוריה:נפטרים ב-1619
רובן דיאש

**רובן דוש סנטוש גאטו אלבש דיאש** (בפורטוגזית: **Rúben dos Santos Gato Alves Dias**; נולד ב-14 במאי 1997) הוא כדורגלן פורטוגזי המשחק בעמדת הבלם במנצ'סטר סיטי ובנבחרת פורטוגל.

## קריירת מועדונים
דיאש התחיל את הקריירה שלו בקבוצת הילדים של אסטרלה אמדורה, וכעבור שנתיים עבר לבנפיקה ליסבון. ב-30 בספטמבר 2015 ערך את הופעת הבכורה שלו בבנפיקה ליסבון ב'. ב-7 במרץ 2016. בעונת  השתתף עם קבוצת הנוער בליגת האלופות לנוער עמה הגיע לגמר המפעל.

ב-16 בספטמבר 2017 ערך דיאש את הופעת הבכורה שלו בקבוצה הבוגרת שלו נגד בואבישטה. ב-29 בדצמבר הבקיע את שער הבכורה שלו בקבוצה הבוגרת בתיקו 2-2 נגד ויטוריה סטובאל. בסיום העונה, נבחר לכדורגלן הצעיר של העונה בליגת העל הפורטוגזית, והאריך את חוזהו בבנפיקה עד 2023.

ב-29 בספטמבר 2020 חתם דיאש במנצ'סטר סיטי לשש שנים. כחלק מהעסקה סיטי שילמה כ-54 מיליון יורו והעבירה לבנפיקה את ניקולאס אוטמנדי. ב-27 בפברואר כבש שער בכורה בניצחון קבוצתו 1–2 על וסטהאם יונייטד. במנצ'סטר סיטי זכה להכרה כאחד משחקני ההגנה הטובים בעולם, כשהוא זוכה לשבחים על מנהיגותו, קריאת המשחק שלו וההגנה חסרת הפשרות אותה סיפק.

כבר בעונתו הראשונה במנצ'סטר סיטי ובפרמייר ליג זכה עם מנצ'סטר סיטי בתואר האליפות, הגיע לגמר ליגת האלופות, ואף זכה בתואר כדורגלן השנה בליגה האנגלית כשהוא שחקן ההגנה הראשון שזוכה בתואר מזה 32 שנה.

בעונת 2022/2023 זכה דיאש עם סיטי בטרבל (פרמייר ליג, הגביע האנגלי וליגת האלופות).

## קריירה בינלאומית
בצעירותו, דיאש שיחק נבחרת הצעירות של פורטוגל. ב-15 במרץ 2018 דיאש זומן לראשונה לסגל נבחרת פורטוגל לקראת המשחקים נגד  ו, אך נקע את הקרסול ולא לקח חלק במשחקים.

ב-28 במאי 2018 דיאש ערך את הופעת הבכורה שלו בנבחרת בתיקו 2-2 נגד . דיאש נכלל בסגל הנבחרת לקראת מונדיאל 2018. ב-17 בנובמבר 2020 כבש צמד שערים ראשונים במדי הנבחרת בניצחון נבחרתו 2–3 על נבחרת קרואטיה במסגרת ליגת האומות.

ב-19 ביוני 2021 הבקיע דיאס שער עצמי בהפסד של נבחרתו 2–4 לנבחרת גרמניה במסגרת שלב הבתים ביורו 2020.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024.

## תארים
### קבוצתיים
;בנפיקה ליסבון
* ליגת העל הפורטוגלית: 2018/19
* הסופר קאפ הפורטוגלי: 2019

;מנצ'סטר סיטי
* גביע הליגה: 2020/21, 2025/26
* אליפות אנגליה: 2020/21, 2021/22, 2022/23, 2023/24
* הגביע האנגלי: 2022/23
* ליגת האלופות: 2022/23
* הסופר קאפ האירופי: 2023
* גביע העולם למועדונים: 2023

;נבחרת פורטוגל
* ליגת האומות: 2018/2019, 2024/2025

### אישיים
* נבחרי אליפות אירופה בכדורגל עד גיל 19: 2016
* הכדורגלן הצעיר של העונה בליגת העל הפורטוגזית: 2017/18
* שחקן ההגנה המצטיין של החודש בליגה הפורטוגזית: מרץ 2018, אוקטובר/נובמבר 2019
* נבחרת העונה בליגה הפורטוגזית: 2019/20
* כדורגלן השנה בליגה האנגלית: 2020/21
* שחקן העונה של מנצ'סטר סיטי: 2020/21
* שחקן העונה בפרמייר ליג: 2020/21
* שחקן ההגנה של אופ"א : 2021
* נבחרת העונה של ליגת האלופות: 2020/21, 2022/23

## חיים אישיים
דיאש היה בזוגיות עם כוכבת הפופ הפורטוגלית אפריל אייבי מ-2018 עד ספטמבר 2021.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:אמדורה: כדורגלנים
קטגוריה:כדורגלני בנפיקה ליסבון
קטגוריה:כדורגלני מנצ'סטר סיטי
קטגוריה:כדורגלני נבחרת פורטוגל
קטגוריה:ספורטאים פורטוגזים באנגליה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-1997
וינטרגוטאן

**וינטרגוטאן** (בשוודית: **Wintergatan**, הגייה: [²vɪntɛrˌɡɑːtan]; בעברית: "שביל החלב") היא להקה פולקטרונית שוודית מגוטבורג שהוקמה על ידי מרטין מולין ומרקוס שוברג אשר היו בעבר חלק מחברי להקת "דטקטיבייראן". הלהקה משתמשת במגוון של כלי נגינה לא שגרתיים, כולל ת'רין, המודולין שהומצא על ידי הלהקה, תיבת נגינה בבנייה-עצמית מבוססת כרטיסי שקופיות, מקרן שקופיות, מסור מוזיקלי ומכונת כתיבה אשר משמשת ככלי הקשה.

הלהקה הפיצה את השיר הראשון שלה בסוף 2012 תחת הכותרת Sommarfågel, והוציאה לאור את אלבום הבכורה שלה Wintergatan בשנת 2013.

חברי הלהקה מנגנים בכלים מגוונים, אך יש להם התמחויות שונות. מרטין מולין מתמחה בוויברפון, כמו גם במכשירים האלקטרוניים שמגדירים את קולה של להקת וינטרגוטאן, אוולינה האגלונד מתמחה בקלידים, דייוויד זנדן מתמחה בבס, ומרקוס שברג מתמחה בתופים.

## מכונת הגולות
בין דצמבר 2014 למרץ 2016, הלהקה העלתה מספר סרטוני יוטיוב הכוללים את מרטין מולין אשר מתעד את בניית תיבת המוזיקה המשתמשת בגולות כדי לנגן בכלי נגינה המותקנים בה, הנקראת בשם "Marble Machine" (מכונת הגולות). המכונה פועלת ידנית, ועובדת על ידי העלאת גולות פלדה דרך המכונה למספר צינורות, שם הם משוחררים מגובה דרך מעברי יציאה, נופלים ופוגעים בכלי נגינה להלן. כלי נגינה שהפיקו צלילי מוזיקה על ידי פגיעתן של הגולות בהם כוללים ויברפון, גיטרת בס, מצילה, תוף בס, תוף Hi-hat וצלילים של תופי snare באמצעות מיקרופונים זעירים. וידאו קליפ סופי המציג את המכונה בשימוש הופץ בשנת 2016.

עשרה חודשים לאחר הופעת הבכורה של מכונת הגולות המקורית, הלהקה פירקה אותה והודיעה על כוונתה ליצור מכונה חדשה לצורך סיור. המכונה החדשה, אשר תיקרא בשם "Marble Machine X" (מכונת הגולות X), תפתור מספר רב של בעיות פונקציונליות מכניות עם מכונת הגולות המקורית. מרטין מולין, אשר עסק בבניית המכונה המקורית, משתף פעולה עם צוות של מהנדסים ומעצבים, כמו גם תומכים בתכנון ובבניית מכונת הגולות X. הם פתרו את בעיית האמינות במכונת ה-X בעזרת סדרה של התקנים המבקרים את תנועת הגולות:התקן ללא חלקים נעים המחלק את הגולות לשערים, הגולות מתגלגלות עליו בגלל שיפועו ונופלות לחורים שבתוכו.כל חור יוצר תור של גולות לשער אחד. ברגע שהחור היתמלא הגולה האחרונה לא חוסמת את תנועת הגולות בשיפוע כי היא זזה הצידה. התקן נוסף ללא חלקים נעים המחלק במהירות תור גולות ל-4 תורים שונים. התקן נוסף הוא שער (סדרת שערים)המפיל את הגולה על כלי הנגינה. השער מופעל על ידי משיכה של מוט מתכת. אחרי ההפעלה קפיץ סוגר את השער. השער עשוי מתכת ומצופה סיליקון כדי להשתיק את רעש הרקע של חיכוך הגולה במתכת. השער מופעל על ידי משיכת חלק זעיר כדי לאפשר הפעלה מהירה. השער שומר בתוכו שתי גולות כדי לאפשר הפעלה מהירה של שתי גולות זו אחר זו. כדי לאפשר למכונה לפעול בעצמה וכדי שיוכלו להתאים את קצב המכונה למיקצב הלהקה בהופעה חייה, חיברו את גלגל ההפעלה של המכונה למנוע חשמלי מתוחכם, שיכול לישמור על הקצב, הניקבע ידנית ביזמן ההפעלה. מכונת הגולות המקורית נמצאת כעת ברשותה של הלהקה לאחר שהוצגה במוזיאון ספילקלוק באוטרכט, הולנד.

## דיסקוגרפיה
### אלבומים
* *Wintergatan* (2013) (יחד עם הסינגלים "Sommarfågel" ו-"Starmachine2000")

### סינגלים

## קישורים חיצוניים

*  

* הגאון המוזיקלי המטורף הזה בנה כלי נגינה חדש שמנגן בעזרת 2000 גולות, באתר "דיילי באזז", 10 בפברואר 2017

## הערות שוליים

קטגוריה:להקות שוודיות
קטגוריה:להקות פולק רוק
קטגוריה:להקות שהוקמו בשנת 2012
קנריומיס ברבואי

ממוזער|מודל של המכרסם
**קנריומיס ברבואי** (שם מדעי: *Canariomys bravoi*) הוא מין נכחד של מכרסם אשר חי באי טנריפה מההאיים הקנריים בסוף הפליסטוקן. ממצאי המכרסם התגלו בכל רחבי האי ובעיקר במערות ואתרים וולקנים, לצידה של לטאה גדולה - לטאת טרניפה גולייתית. המאובנים הראשונים התגלו ב-1964. מין קרוב אליו - קנריומיס טמרני (*Canariomys tamarani*) התגלה ב-1984 באי גראן קנריה.
## מאפיינים
מכרסם זה היה דומה לחולדה אך גדול בהרבה והוא היה הגדול שבמכרסמי הקנריים. עם גולגולת באורך 7 ס"מ הוא הגיע לאורך של 1.14 מטר. עם זאת הוא היה קטן משקל, רק קילוגרם אחד או מעט יותר. בהשוואה לגדולה שבחולדות המודרניות, חולדת ענן חיוורת אולי הוא היה בעל התאמה לתנועה מהקרקע לתנועה מעל עצים. עם טפריו הגדולים הוא יכל אולי לחפור במהירות בקרקע.

המכרסם הגדול נכחד סביב שנת 1,500 לספירה, ככל הנראה לאחר הגעת הספרדים לאי. ממצאים מאובנים ומודלים שלו מצויים בתצוגה במוזיאון הטבע והאדם של טנריפה.

## קישורים חיצוניים

קטגוריה:עכברים (תת-משפחה)
קטגוריה:יונקים שחיו בפלייסטוקן באפריקה
קטגוריה:בעלי חיים שתוארו ב-1964
קנריומיס טמרני

**קנריומיס טמרני** (שם מדעי: *Canariomys tamarani*) הוא מין נכחד של מכרסם מהסוג קנריומיס אשר חי באי גראן קנריה שבתוך האיים הקנריים. הוא התגלה ב-1984 במרכז האי, שם התגלו מספר עצמות שלו.

מין זה היה צעיר יחסית וחי בתקופת ההולוקן, וכנראה שרד עד לשנת 1500 לספירה. ייתכן שהוא נכחד עקב הגעת הספרדים לאי והבאת חתולים פולשים שהתפראו באי וטרפו את המכרסמים.

בעוד קרובו לסוג, קנריומיס ברבואי מטנריפה, היה מין באורך 1.14 מטר והיה גדול בהרבה מכל חולדה מודרנית, מין זה דמה במראהו לחולדה חומה והגיע לאורך של 25 ס"מ. הוא גם היה צעיר יותר, בעוד המין מטנריפה התקיים מתקופת הפליסטוקן. עם זאת שניהם נכחדו סביב אותן שנים.

## ראו גם

* השפעה אקולוגית של חתול הבית

## קישורים חיצוניים

קטגוריה:עכברים (תת-משפחה)
קוזבאס קמרובו

**קוזבאס קמרובו** מתייחס למועדוני הספורט של אגודת הספורט קוזבאס מהעיר קמרובו שברוסיה:
קנריומיס

**קנריומיס** (שם מדעי: *Canariomys*) הוא סוג בן שני מינים של מכרסמים ממשפחת העכבריים אשר חיו באיים הקנריים (כיום בספרד) סביב הפליסטוקן עד העת המודרנית. ככל הנראה הם היו אוכלי צמחים בעלי שיניים גדולות וזנב ארוך. שני המינים גדלו עקב נידחות האיים מטורפים מקומיים. 

מכרסמים אלה היו בעלי טפרים גדולים ורגליים ארוכות אשר התאימו לתנועה הן על הקרקע והן לטיפוס על עצים. הם אולי הזכירו במראם את חולדת הענן הקיימת באיי דרום-מזרח אסיה. 

שני המינים נכחדו סביב שנת 1,500 לספירה, בזמן בו הגיעו הספרדים לאיים הקנריים, לכבוש את הגואנצ'ים. הספרדים פגעו במכרסמים הענקיים והפיצו באיים חתולים טורפים אשר האיצו את ההכחדה.

### מינים
* קנריומיס ברבואי (*Canariomys bravoi*) - התקיים באי טנריפה והגיע לאורך 1.14 מטר, אך רק למשקל 1 ק"ג. 
* קנריומיס טמרני (*Canariomys tamarani*) - התקיים באי גראן קנריה והיה קטן יותר מקרובו. הוא הגיע לאורך 25 ס"מ, דומה לחולדה חומה.

## קישורים חיצוניים

קטגוריה:עכברים (תת-משפחה)
קוזבאס קמרובו (כדורגל)

**מועדון הכדורגל קוזבאס קמרובו** (ברוסית: **Футбольный клуб «Кузбасс» Кемерово**) הוא שמו של מועדון כדורגל רוסי שהוקם בשנת 1946 וייצג את קמרובו באליפויות הלאומיות. בשנת 2012 המועדון פורק בעקבות קשיים כלכליים.

המועדון התמודד בליגה הסובייטית השנייה וזכה באליפות רוסיה הסובייטית בכדורגל בשנת 1972 והתמודד גם בליגה הרוסית השנייה עד לפירוק המועדון המקצועני בשנת 2012.

## שמות המועדון
*1946 — אזוט
*1948—1949: חימיק 
*1957—1958: שחטיור
*1958—1965: חימיק
*1966—2000: קוזבאס
*2001—2007: קוזבאס דינמו
*2008—2012: קוזבאס קמרובו

## תארים
;אליפות רוסיה הסובייטית בכדורגל:
* זכייה (1): 1972

## קישורים חיצוניים
* 

קטגוריה:קבוצות כדורגל סובייטיות 
קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1946
קטגוריה:קמרובו
קובאן קרסנודאר (כדוריד נשים)

**קובאן קרסנודאר** (ברוסית: **Гандбольный клуб "Кубань"**) היא קבוצת כדוריד נשים רוסית מהעיר קרסנודאר המתחרה בליגת העל הרוסית.

## היסטוריה
קובאן נהנתה מעידן הזהב שלה בסוף שנות ה-80 כשזכתה בשתי תוארי גביע המחזיקות ב-1987 וב-1988 בעקבות ניצחון על ברלין וושאש בודפשט בגמר והגיעה לגמר גביע אירופה ב-1990, שבו הפסידה להיפו נידרוסטרייך, לאחר שזכתה ב-1989 באליפות הסובייטית. קובאן גם העפילה בשלישית לגמר גביע המחזיקות בשנת 1989. 

בעקבות קריסתה של ברית המועצות קובאן זכתה באליפות המעבר של חבר המדינות העצמאיות, אבל לא הצליחה לזכות באליפות ליגת העל הרוסית. בשנים 1997 ו-2000, הקבוצה הייתה שנייה לאיסטוצ'ניק רוסטוב וטקווה וולגוגרד, במה שמוגדר לתוצאת השיא שלה. בשנת 2000 היא הגיעה גם לגמר הרביעי שלה של גביע המחזיקות, כשהפעם הפסידה לקבוצת מאר ולנסיה.

בעונת 2020/2021 העפילה לרבע גמר הליגה האירופית.

## תארים
* **גביע המחזיקות** 
** 1987, 1988 
* **אליפות ברית המועצות** 
** 1989, 1992

## קישורים חיצוניים
* 

## הערות שוליים

קטגוריה:קבוצות כדוריד נשים רוסיות
קטגוריה:קרסנודאר: מועדוני ספורט
סילינדרספיס

**סילינדרספיס** (שם מדעי: *Cylindraspis*) הוא סוג נכחד של צבים אשר חיו באיי מסקריין (במאוריציוס, רודריג וראוניון) שבאוקיינוס ההודי. בסוג זה היו 5 מינים שונים (כמה חוקרים סוברים שיותר) שהיו ענקיים ודמו לצב הגלאפגוס, צב אלדברה וצב האטלס הנכחד הענקי. הם גדלו עקב מיעוט טורפים ומתחרים באיים שלהם.

## מאפיינים
צבים אלה הגיעו בגדולים שביניהם לאורך 50-110 ס"מ ולמשקל של מעל 130 ק"ג והיו בעלי ראש עם לסתות חדות וחזקות. הם היו בעלי דו-צורתיות זוויגית. 

בדומה לצבים של איי גלאפגוס גם לצבים אלה היו דוגמאות שריון השונות מעט אחת מהשנייה. חלק מהמינים היו בעלי שריון כפוף שדמה במראהו לקסדה ואחרים בעלי מבנה פשוט יותר. אחדים מהמינים היו בעלי מבנה שריון עבה שכיסה לחלוטין את חלקם האחורי.

האנשים שהגיעו לשלושת האיים ב-1663 כבר ראו חלק מהם וגילו שהם כבדים ואיטיים וכן חסרי פחד טבעי לבני אדם. דבר זה גרם לאנשים לצוד אותם למזון וגם הפצת מינים פולשים כמו חולדות וחיות טורפות דילדלו את אוכלוסיית הצבים. עד לשנת 1840 כבר נכחדו אחרוני צבים אלה. 

## מינים
* *Cylindraspis indica* - חי באי ראוניון
* *Cylindraspis inepta* - חי באי מאוריציוס
* *Cylindraspis peltastes* - חי באי רודריגז
* *Cylindraspis triserrata* - חי באי מאוריציוס
* *Cylindraspis vosmaeri* - חי באי רודריגז

## קישורים חיצוניים

קטגוריה:בעלי חיים שתוארו ב-1835
קטגוריה:טקסונים שתוארו בידי לאופולד פיטזינגר
קטגוריה:צבים יבשתיים
קטגוריה:זוחלים שנכחדו
קטגוריה:מגה-פאונה נכחדת של אפריקה
קטגוריה:צבים שחיו בקנוזואיקון
תאונת הרכבת בתחנת רעמסס בקהיר

**תאונת הרכבת בתחנת רעמסס בקהיר** היא תאונת רכבת שאירעה ב-27 בפברואר 2019 בתחנת הרכבת רעמסס בקהיר, מצרים, כשרכבת דהרה במהירות אל עבר מחסום בתחנה ונשמטה מהמסילה. כתוצאה מכך ניצת מכל הדלק של הרכבת ונגרמה שרפה. 25 בני אדם נהרגו בתאונה ועוד 50 נפצעו.
## רקע
בשעות הבוקר המוקדמות פגעה רכבת בקו אלכסנדריה-קהיר במחסום כשהיא דוהרת במהירות גבוהה ונשמטה מפסי הרכבת, מה שגרם לפיצוץ ענק של מכל דלק שהיה באחד הקרונות ולשרפה שהעלתה עשן סמיך שהיתמר. בתאונה נהרגו 25 בני אדם ונפצעו 40. מחקירות התאונה התברר כי בעקבות קטטה שפרצה בין שני נהגי קטרי רכבת, אחד מהקטרים עזב את הרכבת שלו ושכח להפעיל את הבלמים, מה שגרם לרכבת להידרדר ולצבור מהירות עד אשר פגעה במחסום.

בעקבות האסון הודיע שר התחבורה המצרי הישאם ערפאת על התפטרותו מתפקידו.

חבר פרלמנט מצרי קרא בפומבי כי על עובדי הקטר שהיו מעורבים בתאונה ואשר גרמו למותם של האנשים, יש להטיל עונש מוות.

## הערות שוליים

קטגוריה:אסונות ב-2019
קטגוריה:קהיר: היסטוריה
קהיר
קטגוריה:2019 במצרים
מואה נאלו

**מואה נאלו** (שם מדעי: Thambetochenini) הוא שבט נכחד של ברווזיים אשר חיו באיי הוואי (למעט האי הוואי) שבאוקיינוס השקט. בשבט נכללו 3 סוגים של ברווזי ענק שלא יכלו לעוף. הם נכחדו בידי ראשוני המתיישבים בהוואי. משמעות השם "מואה-נאלו" הוא: "עופות אבודים" בהוואית ובניגוד לנשמע איננו קשור לעופות המואה הענקיים (אם כי בשניהם משתמשים בשם הפולינזי: "Moa" שפירושו: "עוף"). מקור שמם בכך שלא התגלו מאז הגעת קפטן ג'יימס קוק לאיים ב-1778 ונמצאו רק ב-1980 כתת-מאובנים. המאובנים שלהם התגלו באיים מולוקאי, קאואיי ועצמות נוספות התגלו בשטחים שונים באיים מאווי, אואהו ולאנאי.

עופות אלה היו גדולים מאוד והגיעו למשקל 4–7.5 ק"ג, גדולים מכל אווז חי. הם היו אוכלי צמחים בעלי מקור כבד קצוות משוננים ששימשו לקציצת עלים. עופות אלה הושמדו בידי הפולינזים לפני 1,600 שנה בערך.

## מיני הקבוצה
מינים אלה כללו ארבעה מינים בשלושה סוגים שונים:
*סוג ומין יחיד צ'ליצ'לינצ'ן (*Chelychelynechen quassus*)
*סוג ומין יחיד פטיוצ'ן (*Ptaiochen pau*)
*סוג טמבטוצ'ן (*Thambetochen*)
**מין טמבטוצ'ן קסניון (*Thambetochen xanion*)
**מין טמבטוצ'ן צ'אוליודוס (*Thambetochen chauliodous*)

## קישורים חיצוניים

קטגוריה:ברווזים מצויים
קטגוריה:עופות חסרי יכולת תעופה
קטגוריה:אווזאים נכחדים
קטגוריה:הוואי: עופות
אווז ניו זילנד

**אווז ניו זילנד** (שם מדעי: *Cnemiornis*) הוא סוג של אווז נכחד ממשפחת הברווזיים אשר חי בניו זילנד בין סוף הפלייסטוקן להולוקן. הוא קרובו של אווז כף ברן, אשר חי כיום בדרום אוסטרליה וטסמניה. בסוג היו שני מינים, אשר התגלו אחד על האי הצפוני ואחד על האי הדרומי. אווז זה הוגדר על ידי החוקר המפורסם ריצ'רד אוון ב-1866.

אווז גדול זה הגיע לגובה של מטר אחד ולמשקל 18 ק"ג. ככל הנראה, עקב משקלו, הוא היה חסר יכולת לעופף והיה דומה במראהו והתנהגותו לברנטה הוואית. הוא ניזון מעשבים ברמות והשטחים הפתוחים לצידם של עופות המואה הענקיים.

האווז נכחד בזמן בו הגיעו ראשוני הפולינזים לניו זילנד ודחקו אותו ממקום חיותו לאזורים נידחים בהרים. עקב ציד, מחלות וטריפת ביצים ואפרוחים על ידי חולדות פולינזיות וכלבים מיובאים נכחדו שני המינים הרבה לפני הגעת האדם הלבן לניו זילנד.

## קישורים חיצוניים

קטגוריה:אווזים
קטגוריה:אווזאים נכחדים
קטגוריה:בעלי חיים נכחדים מניו זילנד
קטגוריה:עופות חסרי יכולת תעופה
קטגוריה:עופות שחיו בפלייסטוקן
קטגוריה:עופות שנכחדו בהולוקן
קטגוריה:בעלי חיים שחיו בפלייסטוקן באוקיאניה
אלפא רומיאו ספיידר

**אלפא רומיאו ספיידר** (באיטלקית: **Alfa Romeo Spider**) היא מכונית ספורט בתצורת רודסטר תוצרת יצרנית הרכב האיטלקית **[[אלפא רומיאו]]** אשר יוצרה באיטליה בין השנים 1966–1993.

דגם הקונספט אלפא רומיאו 2אטואוטנטה נבנה בשנת 2010 כמחווה לציון יום השנה ה-80 של פינינפארינה (אוטנטה באיטלקית פירושו 80) ואת המאה של היצרנית אלפא רומיאו (נוסדה ב-1910). זהו גם מחווה לדגם אלפא רומיאו ספיידר.

## סדרות "אלפא רומיאו ספיידר"
הדגם קרוי גם "Alfa Romeo Spider (Duetto)" .
### סדרה ראשונה - יוצרה בין השנים 1966-1969
* יוצרו 13,678 יחידות.
* קרויה גם "Osso di seppia" (באיטלקית).
* "Spider 1600" (יוצר בין השנים 1966–1967, יוצרו 6,324 יחידות).
* "1750 Spider Veloce Euro" (יוצר בין השנים 1967–1969, יוצרו 2,500 יחידות).
* "1750 Spider Veloce US" (יוצר בין השנים 1968–1969, יוצרו 2,000 יחידות).
* "Spider 1300 Junior" (יוצר בין השנים 1968–1969, יוצרו 2,680 יחידות.
### סדרה שנייה - יוצרה בין השנים 1970-1982

* יוצרו 51,811 יחידות.
* קרויה גם "Coda tronca" (באיטלקית).
* "1750 Spider Veloce" (יוצר בין השנים 1970–1973, יוצרו 4,027 יחידות).
* "Spider 1300 Junior" (יוצר בין השנים 1970–1977, יוצרו 4,557 יחידות).
* "2000 Spider Veloce" (יוצר בין השנים 1971–1982, יוצרו 38,379 יחידות).
* "Spider 1600 Junior" (יוצר בין השנים 1972–1981, יוצרו 4,848 יחידות).

### סדרה שלישית - יוצרה בין השנים 1983-1989
* יוצרו 37,208 יחידות
* קרויה גם "Aerodinamica" (באיטלקית).
* "Spider 2000" (יוצר בין השנים 1982–1989, יוצרו 29,210 יחידות).
* "Spider 1600" (יוצר בין השנים 1983–1989, יוצרו 5,400 יחידות).
* "Spider Quadrifoglio Verde" (יוצר בין השנים 1985–1989, יוצרו 2,598 יחידות).

### סדרה רביעית - יוצרה בין השנים 1990-1993
* יוצרו 21,407 יחידות.
* קרויה גם "Ultima" (באיטלקית).
* "Spider 2000" (יוצר בין השנים 1990–1993, יוצרו 18,456 יחידות).
* "Spider 1600 (יוצר בין השנים 1990–1992, יוצרו 2,951 יחידות).

## תצורות "אלפא רומיאו ספיידר"
* גג מתקפל.
* גג קשיח (אופציונלי בסדרות שלישית ורביעית).

## תמונות

קובץ:Alfa Romeo 1600 Spider 1965 white r TCE.jpg |"אלפא רומיאו ספיידר", שנת 1965
קובץ:1967-Alfa-Romeo-Duetto-Red-Front-Angle-st.jpg |"אלפא רומיאו ספיידר", שנת 1967
קובץ: Rundheck 1750.jpg |"אלפא רומיאו ספיידר", שנת 1968, מנוע 1,750
קובץ:Alfa Duetto Cockpit.JPG |"אלפא רומיאו ספיידר", סדרה ראשונה - מבט לתא הנהג
קובץ:Spider (6066449090).jpg |"אלפא רומיאו ספיידר", סדרה ראשונה
קובץ:Spider duetto Giolica.jpg |"אלפא רומיאו ספיידר", סדרה שנייה
קובץ:Alfa Romeo Spider Veloce - Flickr - exfordy (1).jpg |"אלפא רומיאו ספיידר", סדרה שנייה
קובץ:ARSpider3-2.jpg |"אלפא רומיאו ספיידר", סדרה שלישית
קובץ:Alfa Romeo Graduate interior.jpg |"אלפא רומיאו ספיידר", סדרה שלישית - מבט לתא הנהג
קובץ:Vintage 1990 Alfa Romeo Spider, Palmerston Road, Farnborough (geograph 4713847).jpg |"אלפא רומיאו ספיידר", סדרה רביעית, שנת 1990 (גג קשיח)
קובץ:Alfa-Romeo Spider-Mk3 Rear-view2.JPG |"אלפא רומיאו ספיידר", סדרה שלישית (גג קשיח)
קובץ:Alfa Romeo Spider Mk4 Veloce rear.jpg |"אלפא רומיאו ספיידר", סדרה רביעית
קובץ:Alfa romeo spider serie4 open.jpg |"אלפא רומיאו ספיידר", סדרה רביעית


## ראו גם
* אלפא רומיאו

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קבריולה
ספיידר
קטגוריה:דגמי מכוניות שהושקו ב-1966
קטגוריה:כלי רכב איטלקיים
טמבטוצ'ן צ'אוליודוס

**טמבטוצ'ן צ'אוליודוס** (שם מדעי: *Thambetochen chauliodous*) הוא מין ברווז נכחד מהקבוצה מואה נאלו, אשר חי בהוואי בתקופת ההולוקן. בדומה לקרוביו הוא היה חסר יכולת תעופה בשל גודלו והוא הותאם לחיים בערבות הוואי, שם רעה צמחייה. הוא השתייך לסוג הנכחד טמבטוצ'ן וקרובו היחיד לסוג היה המין טמבטוצ'ן קסניון, שהיה קטן ממנו.

תת-מאובנים של עוף זה התגלו ב-1976 בדיונות מהאי מולוקאי, באזור Ilio Point שבמולוקאי ובצינורות לבה בדרומו של הר הגעש שבאי מאווי. באותו אזור נמצא גם קרובו הפטיוצ'ן, שהיה קטן יותר וחי באזורים ההרריים שמעל 1,100 מטרים, מבחינה של המקומות בהם נמצא. מין זה חי בערבות הפתוחות והשופעות ושם ניזון מצמחייה קרקעית.

בדומה לקרוביו היה בעל מקור עבה עם קצוות משוננים שעזרו לו לרעות את הצמחייה ביעילות. הוא לא יכל לעוף, מה שגרם להכחדתו בידי האדם וחיות שהביא.

## קישורים חיצוניים

קטגוריה:בעלי חיים שתוארו ב-1976
קטגוריה:טקסונים שתוארו בידי אלכסנדר ווטמור
קטגוריה:ברווזים מצויים
קטגוריה:עופות חסרי יכולת תעופה
קטגוריה:מאובני טקסונים שתוארו ב-1976
קטגוריה:אווזאים נכחדים
טמבטוצ'ן קסניון

**טמבטוצ'ן קסניון** (שם מדעי: *Thambetochen xanion*) הוא מין ברווז נכחד מהקבוצה מואה נאלו, אשר חי בהוואי בסוף ההולוקן. הוא השתייך לסוג טמבטוצ'ן, לצד המין הקרוב הגדול יותר טמבטוצ'ן צ'אוליודוס. פירוש השם של המין מיוונית הוא: "xanion" - "מסרק", עקב השוליים דמויי-השיניים שעל הלסתות.

ברווז זה התגלה ב-1991 מתת-מאובנים שנמצאו בידי החוקרים סטורס ל' אולסון, הלן פ' ג'יימס, אקי סינוטו ואריק קומרי באי אואהו. הוא היה קטן יותר וחסון פחות מקרובו לסוג מהאי מולוקאי ומאווי. בדומה לקרוביו הוא היה חסר יכולת תעופה. הוא ניזון מצמחייה קשיחה בעזרת הלסתות המשוננות שלו ואולי חי בקבוצות קטנות.

הוא נכחד עם בוא הפולינזים לאיי הוואי והבאת מינים פולשים טורפים לאיים.

## קישורים חיצוניים

קטגוריה:טקסונים שתוארו בידי סטורס ל. אולסון
קטגוריה:ברווזים מצויים
קטגוריה:עופות חסרי יכולת תעופה
קטגוריה:בעלי חיים שתוארו ב-1991
קטגוריה:אווזאים נכחדים
טמבטוצ'ן

**טמבטוצ'ן** (שם מדעי: *Thambetochen*) הוא סוג של ברווז נכחד מהקבוצה מואה נאלו, אשר חיו באיי הוואי והיו חסרי יכולת תעופה. בסוג זה נכללו שני מינים שנחשבו בינוניים בקבוצה, אך עדיין היו גדולים מהברווזים החיים בימינו. תת-מאובנים של המין טמבטוצ'ן צ'אוליודוס התגלו באיים מאווי ומולוקאי. ממצאי המין טמבטוצ'ן קסניון התגלו באי אואהו.

ברווזים אלה היו גדולים, בעלי מבנה רגליים חזקות אך בעלי כנפיים פשוטות שלא התאימו לתעופה. הם היו בעלי מקורים גדולים ומשוננים והם מילאו את הגומחה של אוכלי הצמחים הגדולים של הוואי, הריקה יחסית מיונקים.

הם נכחדו לחלוטין עם בוא הפולינזים לאיים, אשר הרגו אותם, הבריחו אותם מבתי גידולם והפיצו טורפים כמו חולדות וחיות בית אחרות ששדדו את ביציהם ואפרוחיהם.

## מינים
*טמבטוצ'ן צ'אוליודוס (*Thambetochen chauliodous*)
*טמבטוצ'ן קסניון (*Thambetochen xanion*)

## קישורים חיצוניים

קטגוריה:בעלי חיים שתוארו ב-1976
קטגוריה:טקסונים שתוארו בידי אלכסנדר ווטמור
קטגוריה:ברווזים מצויים
קטגוריה:עופות חסרי יכולת תעופה
קטגוריה:מאובני טקסונים שתוארו ב-1976
קטגוריה:אווזאים נכחדים
צ'ליצ'לינצ'ן

**צ'ליצ'לינצ'ן** (שם מדעי: ***Chelychelynechen***; המשמעות של שמו: "אווז בעל מקור-צב") הוא סוג ברווז נכחד מהקבוצה מואה נאלו של ברווזי הענק של הוואי. הוא סווג ב-1991 מתת-מאובנים שהתגלו ב-1976 בידי החוקר סטורס ל. אולסון במרבצי דיונות חול במערה  בדרום האי קאואיי. משמעות שם המין הוא: "שבור", עקב הממצאים החלקיים שלו.
## מאפיינים
משקלו של הצ'ליצ'לינצ'ן הגיע עד ל-4–7 ק"ג. מקורו היה חזק וגדול והזכיר מקור של צב עם חריצים בקצותיו, שסייעו לו בלעיסת מזון. המקור בלט ממצחו והשתפל קדימה, עם נחירים אופקיים ארוכים שהשתפלו ממנו, בדומה לבלוטות מלח של פינגוויניים. מבנה זה נועד לעזור לברווז לאכול עלים של צמחים כמו השרכים מסוג *Dryopteris* ו-*Asplenium*, בדיוק באותה דרך בה אוכלים צבים. הברווז היה בעל רגליים חזקות ומוצקות וכנפיים חסרי יכולת תעופה.

כמו קרוביו, הוא נכחד עם הגעת הפולינזים לאיים. הם צדו אותו והחולדות שהביאו שדדו את ביציו עד להכחדתו.

ממוזער|230px|ימין|איור של שני פרטים

## קישורים חיצוניים

קטגוריה:טקסונים שתוארו בידי סטורס ל. אולסון
קטגוריה:ברווזים מצויים
קטגוריה:עופות חסרי יכולת תעופה
קטגוריה:בעלי חיים שתוארו ב-1991
קטגוריה:אווזאים נכחדים
פטיוצ'ן

**פטיוצ'ן** (שם מדעי: ***Ptaiochen***; משמעות השם: "אווז נופל", עקב החורים בגולגולתו) הוא סוג ברווז נכחד מהקבוצה מואה נאלו של ברווזי הענק של הוואי שבצפון האוקיינוס השקט. בתוך סוג זה היה מין אחד - *Ptaiochen pau* שתת-מאובנים שלו התגלו ב-1982 במערות ליד הר געש באי מאווי בגובה של 1,100 מטרים. מתחתיו נמצאו מאובנים של המין הקרוב טמבטוצ'ן צ'אוליודוס. הם כללו מספר קטן של עצמות.

ברווז זה היה גדול מכל ברווז מודרני והכיל מקור גדול, אומנם קטן וקצר יותר מקרוביו אבל גם בעל צורה מעוגלת הבולטת ממצחו והיה בעל קצוות משוננים הנדירים אצל עופות. מבנה זה עזר לו לאכול עלים וצמחייה קשה (למשל מיני שרכים מקומיים) ביעילות רבה יחסית. הוא היה בעל רגליים חסונות וארוכות אך היה חסר יכולת תעופה, מה שתרם להכחדתו בידי הפולינזים לפני 1,600 שנה בקירוב.

## קישורים חיצוניים

קטגוריה:טקסונים שתוארו בידי סטורס ל. אולסון
קטגוריה:ברווזים מצויים
קטגוריה:עופות חסרי יכולת תעופה
קטגוריה:בעלי חיים שתוארו ב-1991
קטגוריה:אווזאים נכחדים
גרגנורניס

**גרגנורניס** (שם מדעי: *Garganornis*; מילולית: "העוף של גרגנו") הוא סוג של ברווז ענקי נכחד ממשפחת הברווזיים אשר חי במהלך תקופת המיוקן לפני 9-5.5 מיליון שנה באי הקדום גרגנו  אשר כיום מצוי בשטחי פוג'ה שבאיטליה. בסוג זה היה מין אחד - *Garganornis ballmanni*, אשר התגלה בשנת 2014. המין קרוי על שם החוקר שתיאר אותו, פטר בלמן (Peter Ballmann). ממצאים נוספים מהאזור התגלו ב-2016 בל'אקווילה. נמצאו ממנו מספר עצמות מפרקים ועצמות גפיים המרמזים על קרבתו לברווזים, אם כי ישנו קשר גם לגסטורניסיים הענקיים.

הגרגנורניס היה גדול מכל ברווז חי, גם מהברבור המצוי, הכבד שבברווזים והוא הגיע למשקל 15-22 ק"ג כשעצמות החזה שלו היו גדולות ב-30% והוא גדל כחלק ממעברו לאי. ככל הנראה הוא היה חסר יכולת תעופה עקב משקלו. הוא גם היה בעל שרירי תעופה קצרים יותר ובעל עצמות קצרות מדי ביחס לאורכו. מבנה השורש שלו הזכיר את הרגל של כמה אווזים גדולים וגם של הקמיקי מדרום אמריקה. 

הוא חי סביב פאונה אנדמית לאי שכללה תנשמות ענק, דורס גדול מהסוג גרגנואטוס (Garganoaetus), הפרסתן הקטן הופליטומריקס וקיפוד ענקי טורף - הדינוגלריקס שאולי ניזון מהברווז. יונקים אלה אולי הגיעו לאי דרך רפסודות צפות. בסוף המיוקן האי אולי התאחד עם יבשת אירופה ואיטליה ואולי דבר זה גרם להכחדת הברווז.

## קישורים חיצוניים

קטגוריה:ברווזיים
קטגוריה:אווזאים נכחדים
קטגוריה:בעלי חיים שחיו במיוקן באירופה
קטגוריה:עופות שחיו במיוקן
קטגוריה:מאובני טקסונים שתוארו ב-2014
פוקייה דילמה

**פוקייה דילמה** (בהולנדית: **Foekje Dillema**; 18 בספטמבר 1926 – 5 בדצמבר 2007) הייתה אתלטית הולנדית.

## ביוגרפיה
הפרסום של דילמה כספורטאית החל בשנת 1949, כיריבה לאתלטית ההולנדית המפורסמת פאני בלנקרס-קון, שזכתה בארבע מדליות זהב באולימפיאדת 1948, ונבחרה כ"אתלטית המאה" על ידי התאחדות האתלטיקה הבינלאומית (IAAF) ב-1999. דילמה זכתה בתואר "אתלטית המרוץ" לאחר שניצחה בריצת 100 מטר ובריצת 200 מטר בטורניר בלונדון בשנת 1949, והביסה את בלנקרס-קון.

בשנת 1950, דילמה הושעתה מתחרות לצמיתות על ידי IAAF מכיוון שסירבה להיבחן בבדיקת אימות מין לקראת האליפות האירופאית בבריסל. דילמה הייתה הנבדקת המיועדת הראשונה לבדיקת אימות מין, פרקטיקה שההתאחדות האתלטית המשיכה בה עד לשנת 1992. השיא של דילמה, 24.1 שניות בריצת 200 מ', נמחק מן הרשומות.

ב-13 ביולי 1950, כשהייתה בדרך לתחרות בינלאומית בצרפת, עוכבה דילמה על ידי הרשויות ההולנדיות, ואז היא הושעתה לצמיתות גם על ידי התאחדות האתלטיקה ההולנדית, לפי הצהרת ההתאחדות "בשל תוצאות בדיקה" אשר מעולם לא פורסמו. דילמה פרשה לביתה בפריסלנד, ולא יצאה ממנו למשך יותר משנה. היא המשיכה לחיות חיים שקטים בעיירת הולדתה, ותמיד סירבה לדבר על המקרה.

דילמה, שזוהתה בלידתה כנקבה והייתה בעלת פנוטיפ נקבי, גדלה כילדה וחייתה כאישה. לאחר מותה, נערכה בדיקה גנטית מתאים שנלקחו מבגדים שלבשה, ולפי הבדיקה היו סימנים לקיום כרומוזום Y ב-DNA שלה. עלתה לפיכך ההשערה שהיא הייתה בעלת פסיפס גנטי בתאי עורה. הדו"ח העלה ספקולציה שדילמה התפתחה מזיגוטה עם תסמונת קליינפלטר (גנוטיפ XXY), אשר התפצל לעובר בעל חצי גנוטיפ XX וחצי XY, מצב שהיה מכונה "הרמפרודיטיזם אמיתי",
הביוגרף של דילמה, מקס דולה, הסיק שאם הייתה דילמה מסכימה לבדיקה, לא הייתה מורשית להמשיך ולהתחרות בתור בעלת כרומוזום Y. במהלך השנים, נערכו מספר סוגי בדיקות לגילוי כרומוזום Y אצל ספורטאיות, שחלקן ספגו ביקורת קשה מגופים מדעיים (כגון בדיקות גופיף בר ובדיקות PCR). כל אתלטית אשר התגלה אצלה כרומוזום Y על פי בדיקות אלה הושעתה מתחרות עד שנת 2011. בעשורים האחרונים, עלו מחאות רמות יותר מרחבי העולם נגד הבדיקות, והוועדה האולימפית נעתרה להתנגדויות והפסיקה את הבדיקות. עם זאת, הוועדה האולימפית וההתאחדות האתלטית עדיין עורכות בדיקות טסטוסטרון מאז 2011, ואתלטית עם היפראנדרוגניות לא תורשה להתחרות ללא טיפול רפואי למיגור התופעה, כולל ניתוחים להסרת בלוטות המין.

57 שנים לאחר ששיאה נמחק, ולאחר שכבר לא הייתה בחיים, החזירה התאחדות האתלטיקה ההולנדית לדילמה את שיאה והכירה בה כספורטאית לאומית. בשנת 2014 הוקמה לכבודה אנדרטה אשר הועברה ב-2018 לפארק ספורט באזור לייוורדן. גם בעיר הולדתה, בורום במחוז פריסלנד הוצבה אנדרטה לכבודה.

## שיאים אישיים
* 100 מטר: 12.1 שניות (1949) לונדון
* 200 מטר: 24.1 שניות (1950) אמסטרדם

## ראו גם
* טרנסג'נדריות ואינטרסקסואליות בספורט

## קישורים חיצוניים

## הערות שוליים

קטגוריה:אתלטים להט"בים
קטגוריה:ספורטאים להט"בים הולנדים
קטגוריה:ספורטאים אינטרסקס
קטגוריה:אצניות הולנדיות
קטגוריה:הולנדיות שנולדו ב-1926
קטגוריה:הולנדים שנולדו ב-1926
קטגוריה:הולנדיות שנפטרו ב-2007
קטגוריה:הולנדים שנפטרו ב-2007